Kuva: Jukka-Pekka Moilanen Oulun Kärpät on jääkiekon Suomen mestari. Voitto ratkesi Raksilassa yhdellä ainoalla maalilla jatkoerässä. Kuva: Moilanen Jukka-Pekka Oulun Kärpät on jääkiekon Suomen mestari. Kuva: Moilanen Jukka-Pekka Kuva: Maiju Torvinen Kuva: Moilanen Jukka-Pekka

Oulun Kärpät on jääkiekon Suomen mestari. Voitto ratkesi Raksilassa yhdellä ainoalla maalilla jatkoerässä.

Sankarin viitan voittomaalista otti harteilleen Juhamatti Aaltonen, jonka viuhuva kuti upposi Tapparamaaliin.

Aaltosen maali ajassa 67.24 räjäytti Raksilan areenan. Yleisö hullaantui ja riemu repesi kärppäleirissä.

Mestaruuslippikset löytyivät pelaajien päihin heti ratkaisun jälkeen. Myös Kärppien toimitusjohtaja Juha Junno sai pukea ylleen kultaisen kravatin.

Hopeiset mitalit kaulaansa saaneet Tapparan pelaajat poistuivat pukukoppiin, ja Kärpät pääsivät kohottamaan Kanada-maljan.

Kärppäpelaajat kiittivät villinä hurraavaa oululaisyleisöä perinteisellä sukelluksella jään pintaan fanikatsomon edessä.

Jäällä nähtiin tunteiden vuoristorata. Ilo ja liikutus toivat kyyneleet silmiin yhdelle jos toiselle.

Yhden maalin ottelu

Varsinainen peliaika väsynyttä vääntöä. Ensimmäinen erä oli hienoista Kärppien hallintaa, mutta pelissä näkyi jännitys ja väsymys puolin ja toisin.

Yksi erän parhaista maalipaikoista nähtiin viimeisellä minuutilla, kun Kärppien Ivan Huml laukoi tulisesti kohti maalia. Tappara-vahti Juha Metsola torjui kuitenkin tilanteen.

Maalihanat eivät auenneet toisessakaan erässä, vaikka Kärpät kiristi tahtia ja sai reilusti vastustajaa enemmän laukauksia maalia kohti.

Kolmannessa erässä tunteet kuumenivat ja kaukalossa nähtiin torikokous poikineen.

Tappara-maalilla saatiin erän loppupuolella aikaiseksi tappelu, josta rangaistusaitioon passitettiin Kärppien Joonas Donskoi ja Julius Junttila sekä Tapparan Pekka Jormakka ja Olli Palola.

Otteluun ei saatu ratkaisua varsinaisella peliajalla vaan mestaruus ratkaistiin lopulta äkkikuolema-periaatteella. Ratkaisumaalissaan Aaltonen nousi vahvasti laidasta ylös ja veti tarkan kudin ohi Juha Metsolan.

Syöttöpiste mestaruusmaaliin kirjattiin Ben Maxwellille.

Suomen mestaruus on Kärpille seurahistorian kuudes. Paras seitsemästä -järjestelmällä pelatuissa loppuottelusarjoissa yksikään joukkue ei ole aikaisemmin noussut mestaruuteen 3–0- tai 3–1-tappioasemasta.

Katso videot:

Ottelukooste: Kärpät nappasi kiekkokullan

Marjamäki: Kärpät on palannut sinne minne pitääkin

Tomi Karhunen: "Unelmalopetus tälle kaudelle"

Atte Ohtamaa: Pikkuturvotuksella selvitään



Katso kuvia Kärppien juhlinnasta jäähallilta.



Katso kuvat ottelusta.

Kaleva seurasi ottelua hetki hetkeltä:

Uusimmat

|

Katsotuimmat

|

Tykätyimmät

|

Haun tulokset

|

Kiekko-Kaleva

Video ei enää saatavilla.

| Kaleva

0

Ottelukooste: Kärpät nappasi kiekkokullan